ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நாட்டின் 410 மாவட்டங்களில் நடத்தப்பட்ட தேசிய கொரோனா கணக்கெடுப்பை டாக்டர் ஜித்தேந்திர சிங் வெளியிட்டார்
கோவிட்-19 தொற்று குறித்த தேசிய தயார்நிலை ஆய்வு அறிக்கை – 2020 மாவட்ட ஆட்சியர்கள் மற்றும் ஐ.ஏ.எஸ் அதிகாரிகளின் பதில்களை  ஊழியர் நலன், பொதுமக்கள் குறை தீர்ப்பு மற்றும் ஓய்வூதியம் அமைச்சர் டாக்டர் ஜித்தேந்திர சிங் இன்று வெளியிட்டார். இந்த அறிக்கையின் பிரதி https://darpg.gov.in. என்ற வலைத்தளத்தில் வெளியிடப்பட்டுள்ளது.
கோவிட்-19 தேசிய தயார்நிலை ஆய்வு அறிக்கை 2020 நாட்டில் உள்ள 410 மாவட்டங்களில் 3 வேலை நாட்களுக்குள் நடத்தப்பட்டது. இந்த ஆய்வு அறிக்கையானது சுதந்திரத்திற்குப் பிறகு இந்தியாவில் ஏற்பட்டுள்ள மாபெரும் சுகாதார நெருக்கடியை சமாளிக்க நாடு எதிர்கொள்ளும் சவால்களை அரசு ரீதியில் நிர்வாகம் செய்வது குறித்த ஒரு பரந்துபட்ட பார்வையை தெரிந்து கொள்வதற்காக மேற்கொள்ளப்பட்டது.
இந்த தயார்நிலை ஆய்வு அறிக்கையின் முக்கிய குறிக்கோள்கள் கீழே தரப்படுகின்றன:
- பல்வேறு மாநிலங்கள் கோவிட்-19ஐ எதிர்கொள்வதில் எந்த அளவிற்கு தயாராக உள்ளன என்று ஒப்பிட்டு ஆய்வு செய்வது வளர்த்தெடுத்தல்
- இந்த நடவடிக்கைகளில் ஈடுபட்டுள்ள சிவில் அதிகாரிகளுடைய பார்வையில் கோவிட்-19 தயார் நிலைக்கான முக்கிய முன்னுரிமைகள் மற்றும் தடைகளை புரிந்து கொள்ளுதல்
- நிறுவனம் / போக்குவரத்து / மருத்துவமைனை ஆகியவற்றைத் தயார் நிலையில் வைத்திருப்பதற்கு உதவக்கூடிய காரணிகளை அறிதல்
- இந்தியாவின் மாநிலங்களில் கோவிட்-19ஐ எதிர்கொள்வதில் ஏற்படுகின்ற அமைப்பு மற்றும் செயல்முறை சார்ந்த பற்றாக்குறைகளை கண்டறிந்து அதன் மூலம் நடப்பு செயல்பாடுகளை புரிந்து கொள்ளுதல்
கோவிட்-19 தொற்றுக்கு எதிரான தயார் நிலை ஆய்வு அறிக்கையானது இந்தியாவின் அனைத்து மாவட்டங்களிலும் நடத்தப்பட்டது. கள நிலையில் தலைமை வகிக்கின்ற 410 சிவில் அதிகாரிகளிடம் இருந்து பதில்கள் பெறப்பட்டது. மாவட்ட ஆட்சியர்கள் மற்றும் இந்திய அரசில் உதவி செயலாளர்களாக பணியாற்றும் 2014-2018 பேட்ச்களைச் சேர்ந்த ஐஏஎஸ் அதிகாரிகள் இந்த சர்வேயில் பங்கேற்றனர். இந்த சர்வே மார்ச் 25, 2020 முதல் தொடர்ச்சியான 3 வேலை நாட்களில் நடத்தி முடிக்கப்பட்டது.
வெளியீட்டு நிகழ்ச்சியின் போது பேசிய டாக்டர் ஜித்தேந்திர சிங் மார்ச் 19, 2020 மற்றும் மார்ச் 24, 2020ல் பிரதமர் நாட்டு மக்களுக்கு ஆற்றிய உரையில் இந்திய மக்களை தங்களிடம் உள்ள அனைத்து வளங்களையும் பயன்படுத்தி வைரஸ் தொற்றை தடுக்க போராட வேண்டும் என்று வலியுறுத்தியதை குறிப்பிட்டார். இந்தியாவில் சர்வதேச நோய்த்தொற்றை எதிர்க்க வேண்டும் என்ற பிரதமரின் பொறுப்புணர்வுக்கு மக்கள் செவிமடுத்தனர். இந்திய துணைக் கண்டத்தின் அனைத்து திசைகளிலும் உள்ள லட்சக்கணக்கான சிவில் அதிகாரிகள், மருத்துவர்கள், செவிலியர்கள், சுகாதாரப் பணியாளர்கள், காவல் துறையினர் மற்றும் பொதுமக்கள் மார்ச் 22, 2020 முதல் இன்று வரை பிரதமரின் கோரிக்கையை நிறைவேற்றி வருகின்றனர்.
தேசிய மற்றும் மாநில அளவில் கொள்கை உருவாக்குபவர்களுக்கு இந்த ஆய்வு அறிக்கையானது ஒப்பீட்டு அளவீடாக உதவும் முடியும் என்று அமைச்சர் குறிப்பிட்டார். இந்த நெருக்கடியான காலகட்டத்தில் தலைமைப் பொறுப்பை சிறப்பாக நிறைவேற்றுகின்ற பிரதம மந்திரிக்கு டாக்டர் ஜித்தேந்திர சிங் நன்றி தெரிவித்தார். இந்திய குடிமக்கள் மற்றும் அரசாங்கத்தின் உறுதியான நடவடிக்கைகள் மூலம் வரும் நாட்களில் இந்தியா எதிர்கொண்டுள்ள இந்த நெருக்கடி தீரும் என்று அவர் நம்பிக்கை தெரிவித்தார்.
பொருளாதார விவகாரங்களுக்கான மத்திய அமைச்சரவைக் குழு
கரும்பு விவசாயிகளுக்கு ரூ.3,500 கோடி நிதியுதவி: மத்திய அமைச்சரவை ஒப்புதல்
கரும்பு விவசாயிகளுக்கு ரூ.3,500 கோடி நிதியுதவி வழங்க பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது.
நாட்டில் தற்போது, 5 கோடி கரும்பு விவசாயிகளும், அவர்களைச் சார்ந்தவர்களும் உள்ளனர். மேலும், 5 லட்சம் தொழிலாளர்கள் கரும்பாலைகளிலும், அது தொடர்பான பணிகளிலும் ஈடுபட்டுள்ளனர்.
கரும்புகளை சர்க்கரை ஆலைகளில் விவசாயிகள் விற்கின்றனர். ஆனால், சர்க்கரை ஆலைகளில் கூடுதல் இருப்பு உள்ளதால், அவர்களுக்கு செலுத்த வேண்டிய பணம் நிலுவையில் வைக்கப்படுகிறது. இப்பிரச்னைக்கு தீர்வு காண, கூடுதல் சர்க்கரை இருப்பை அகற்ற மத்திய அரசு உதவி வருகிறது. இதன் மூலம், கரும்பு விவசாயிகளுக்கு நிலுவைத் தொகை செலுத்த வழி ஏற்படும். இதற்காக மத்திய அரசு ரூ.3,500 கோடி செலவை ஏற்கவுள்ளது. இந்த நிதியுதவி, சர்க்கரை ஆலைகள் சார்பில், கரும்பு விவசாயிகளின் வங்கிக் கணக்கில் நேரடியாக செலுத்தப்படும். அதன்பின், ஏதாவது நிலுவைத் தொகை இருந்தால், அது சர்க்கரை ஆலைகளின் வங்கி கணக்கில் செலுத்தப்படும்.
மத்திய அரசின் இந்த முடிவு, ஐந்து கோடி கரும்பு விவசாயிகளுக்கும், அவர்களை சார்ந்து உள்ளவர்களுக்கும், சர்க்கரை ஆலைகளில் பணியாற்றும் ஐந்து லட்சம் பணியாளர்களுக்கும் பயனளிக்கும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1681049
பிரதமர் அலுவலகம்
விஸ்வகர்மா ஜெயந்தியை முன்னிட்டு நாட்டு மக்களுக்கு பிரதமர் வாழ்த்து
விஸ்வகர்மா ஜெயந்தியை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார். அர்ப்பணிப்பு, திறமை மற்றும் கடின உழைப்பால் சமூகத்தில் புதுமைகளை முன்னெடுத்துச் செல்லும் அனைத்து கைவினைஞர்கள் மற்றும் படைப்பாளிகளை அவர் வணங்கினார்.
எக்ஸ் சமூக ஊடக தளத்தில் பிரதமர் கூறியிருப்பதாவது:
“விஸ்வகர்மாவின் பிறந்தநாளை முன்னிட்டு எனது குடும்ப உறுப்பினர்கள் அனைவருக்கும் மனமார்ந்த வாழ்த்துகள். அர்ப்பணிப்பு, திறமை மற்றும் கடின உழைப்பால் சமூகத்தின் மறுசீரமைப்பை முன்னெடுத்துச் சென்றுள்ள அனைத்து கைவினைஞர்கள் மற்றும் படைப்பாளிகளை இந்தத் தருணத்தில் நான் மனதார வணங்குகிறேன்."
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
'பெருந்தொற்றின் போது நல்ல ஆளுகை பழக்கங்கள்' என்னும் நிகழ்ச்சியில் வளரத்துடிக்கும் மாவட்டங்களின் ஆட்சியர்களுடன் மத்திய அமைச்சர் திரு. ஜிதேந்திர சிங் நாளை உரையாடுகிறார்
மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், 'பெருந்தொற்றின் போது நல்ல ஆளுகை பழக்கங்கள்' என்னும் நிகழ்ச்சியில் வளரத்துடிக்கும் மாவட்டங்களின் ஆட்சியர்களுடன் நாளை உரையாடுகிறார்.
இந்த ஒரு நாள் நிகழ்ச்சியில் நிறைவு விழாவில் காணொலி காட்சி மூலம் அமைச்சர் உரையாற்ற இருக்கிறார். இந்திய அரசின் அமைச்சகங்கள், துறைகளை சேர்ந்த தலைவர்கள், மூத்த அதிகாரிகள், மாநில அரசுகளின் மூத்த அதிகாரிகள் ஆகியோர் இதில் பங்கேற்கிறார்கள்.
நிதி ஆயோக்கின் தலைமை செயல் அதிகாரி திரு அமிதப் காமத்தும் இந்த நிகழ்ச்சியில் உரையாற்ற இருக்கிறார். தேசிய நல்ல ஆளுகை மையம் மற்றும் நிதி ஆயோக்கால் இந்த நிகழ்ச்சி ஏற்பாடு செய்யப்படுகிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651022
அறிவியல் மற்றும் தொழில்நுட்பத்துறை
புற்றுநோய் ஆராய்ச்சி திட்டத்திற்கு இந்தியா-பிரிட்டன் இடையே கையெழுத்தான புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது
புற்றுநோய் ஆராய்ச்சி திட்டத்திற்கு இந்தியா-பிரிட்டன் இடையே கையெழுத்தான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தம் 2018 நவம்பர் 14 அன்று கையெழுத்தானது.
விவரங்கள்:
இந்தியாவிலும், பிரிட்டனிலும் உள்ள மருத்துவ சோதனைக்கூட ஆராய்ச்சி, மக்கள் நிலை ஆராய்ச்சி, புதிய தொழில்நுட்பங்கள் மற்றும் இயற்பியல் நிபுணர்களை ஒருங்கிணைத்து குறைந்த செலவில் சிகிச்சை, நோய்த் தடுப்பு, புற்றுநோய்க்கான கவனிப்பு ஆகிய ஆராய்ச்சி சவால்களை அடையாளம் காண இந்த ஒப்பந்தம் வகை செய்கிறது. கூட்டாக புதிய ஆராய்ச்சியை மேற்கொள்ள நிதியுதவியும் கிடைக்கும். புற்றுநோய்க்கு எதிராக குறிப்பிடத்தக்க முன்னேற்றத்தை ஏற்படுத்த ஆராய்ச்சி மேற்கொள்ளப்படும்.
பிரதமர் அலுவலகம்
அருணாச்சலப் பிரதேசத்தில் மேற்கொள்ளப்படும் வளர்ச்சித் திட்டப் பணிகள் குறித்து பிரதமர் கருத்து
அருணாச்சலப் பிரதேசத்தில் மேற்கொள்ளப்படும் வளர்ச்சித் திட்டப் பணிகள் குறித்து மத்திய உள்துறை அமைச்சர் திரு அமித்ஷா வெளியிட்டுள்ள ட்விட்டர் பதிவிற்கு பதிலளிக்கும் வகையில் பிரதமர் திரு நரேந்திர மோடி வெளியிட்டுள்ள பதிவில் கூறியிருப்பதாவது:
"அருணாச்சலப்பிரதேச மாநிலத்தின் தொலைதூரப் பகுதிகளில் வசிக்கும் மக்களின் வாழ்க்கைத்தரத்தை இந்த வளர்ச்சித் திட்டப் பணிகள் மேம்படுத்தும்."
உள்துறை அமைச்சர் திரு அமித்ஷா வெளியிட்டுள்ள ட்விட்டர் பதிவில், கிபித்தோவில் இந்திய திபத் எல்லை காவல் படையினரால் மேற்கொள்ளப்படும் பல்வேறு திட்டங்களுடன் 9 சிறிய நீர்மின் திட்டங்களை தொடங்கி வைத்து இருப்பதாக தெரிவித்திருந்தார். மகளிர் சுய உதவிக்குழுவினரால் நடத்தப்படும் கண்காட்சி ஒன்றையும் பார்வையிட்டதாக கூறியிருந்தார்.
அறிவியல் மற்றும் தொழில்நுட்பத்துறை
“குழந்தைகளிடையே கொவிட்-19 தொற்று: அச்சுறுத்தல்களும் முன்னெச்சரிக்கை நடவடிக்கைகளும்”
குழந்தைகளிடையே கொவிட்-19 தொற்று குறித்து ஜூன் 4 அன்று காணொலி வாயிலான நிகழ்ச்சிக்கு அறிவியல் மற்றும் தொழிலக ஆராய்ச்சி மன்றமான சிஎஸ்ஐஆரின் புதிய அமைப்பு சிஎஸ்ஐஆர்- அறிவியல் தொடர்பு மற்றும் கொள்கை ஆராய்ச்சியின் தேசியக் கழகம்  ஏற்பாடு செய்திருந்தது.
பெருந்தொற்றின் இரண்டாவது அலை பற்றியும், குழந்தைகளிடையே கொவிட்-19 தொற்றின் பாதிப்பு, அச்சுறுத்தல் மற்றும் அவர்களின் பாதுகாப்புக்குத் தேவையான நெறிமுறைகள் குறித்தும் இந்த நிகழ்ச்சியில விவாதிக்கப்பட்டது.
புது தில்லி கேந்திரிய வித்யாலயா சங்கதனின்  கூடுதல் ஆணையர் டாக்டர் வி. விஜயலட்சுமி இந்த இணைய கருத்தரங்கில் சிறப்பு விருந்தினராக கலந்து கொண்டார். சென்னை ஸ்ரீ பாலாஜி மருத்துவக் கல்லூரி மற்றும் மருத்துவமனையின் குழந்தைகள் மருத்துவப் பிரிவு பேராசிரியரும், இந்திய குழந்தைகள் மருத்துவ அகாடமியின் நிர்வாக வாரிய உறுப்பினருமான டாக்டர் ஆர் சோமசேகர், சிறப்புப் பேச்சாளராகப் பங்கேற்றார்.
முன் எப்போதும் இல்லாத வகையில் கொவிட்-19 பெருந்தொற்று, வாழ்வின் அனைத்து நிலைகளையும் முக்கியமாக சமூக வாழ்வு மற்றும் குழந்தைகளின் மனநிலையைப் பெரிதும் பாதித்து, விளையாடுவது, நண்பர்களுடன் நேரத்தை செலவிடுவது, கல்வி பயில்வது போன்ற அவர்களது உரிமைகள் மறுக்கப்பட்டிருப்பதாக டாக்டர் விஜயலட்சுமி கூறினார்.
“குழந்தைகளிடையே கொவிட்-19: அச்சுறுத்தல்களும் முன்னெச்சரிக்கை நடவடிக்கைகளும்” என்ற தலைப்பில் பேராசிரியர் ஆர் சோமசேகர் விரிவான உரையை நிகழ்த்தினார். குழந்தைகளிடையே கொவிட் தொற்று மிதமாகவே காணப்படுவதாக அவர் கூறினார். இந்தத் தொற்றுக்கு குழந்தைகள் அதிகம் பாதிக்கப்படக்கூடிய நிலையிலும் பெரும்பாலானவர்கள் அறிகுறியற்றவர்களாக இருப்பதுடன், வெறும் 1-2% பேர் மட்டுமே மருத்துவமனையில் அனுமதிக்கப்படுகிறார்கள். பெரியவர்களிடமிருந்து குழந்தைகளுக்குத் தொற்று பரவுவதற்கான வாய்ப்பு குறித்தும், அண்மைக் காலங்களில் குழந்தைகளிடையே இரைப்பை சம்பந்தமான அறிகுறிகள் அதிகரித்து வருவது பற்றியும் பெற்றோர்களுக்கு டாக்டர் சோமசேகர் எச்சரிக்கை விடுத்தார்
ஏராளமான பிரமுகர்கள், ஆசிரியர்கள், ஆராய்ச்சியாளர்கள், விஞ்ஞானிகள், பல்வேறு பள்ளிகளின் மாணவர்கள் உட்பட சுமார் 150 பேர் முகநூலில் குறிப்பிடப்பட்டிருந்த இணைப்பின் வாயிலாக இந்தக் கருத்தரங்கில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724633
சுற்றுச்சூழல் மற்றும் வனத்துறை அமைச்சகம்
பொது தனியார் கூட்டு முயற்சியில் நாட்டில் உள்ள உயிரியல் பூங்காக்களை மேம்படுத்த அரசு திட்டம் வகுத்து வருகிறது: திரு பிரகாஷ் ஜவடேகர்
வன உயிரின வாரம் 2020-ஐ முன்னிட்டு மத்திய சுற்றுச்சூழல் மற்றும் வனத்துறை, தகவல் மற்றும் ஒலிபரப்புத்துறை அமைச்சர் பிரகாஷ் ஜவடேகர், பொது தனியார் கூட்டு முயற்சியில் நாட்டிலுள்ள 160 உயிரியல் பூங்காக்களை மேம்படுத்த அரசு முடிவு செய்துள்ளது என்று கூறினார். இதன் மூலம் மனிதர்கள், வன உயிரினங்களைப் பற்றி விரிவாக தெரிந்துகொள்ள முடியும் என்று அவர் நம்பிக்கை தெரிவித்தார்.
நாட்டில் உள்ள அனைத்து உயிரியல் பூங்காக்களையும் மேம்படுத்த அரசு திட்டமிட்டிருப்பதாகவும் இதுகுறித்த அறிவிப்பு வரும் நிதிநிலை அறிக்கையில் வெளியாகும் என்று அவர் கூறினார். உயிரியல் பூங்காக்களை மேம்படுத்தும் இந்த முயற்சியில் மாநில அரசுகள், நிறுவனங்கள் மற்றும் பொதுமக்கள் முக்கிய பங்கு வகிப்பார்கள் என்று அவர் தெரிவித்தார். இதன்மூலம் இயற்கை மற்றும் உயிரினங்களை பாதுகாப்பது குறித்து குழந்தைகள், மாணவர்களுக்கு விழிப்புணர்வு ஏற்படும் என்று அவர் கூறினார்.
மத்திய உயிரியல் பூங்காக்கள் அமைப்பு மற்றும் டெரி நிறுவனத்தின் அறிக்கை ஒன்றையும் அமைச்சர் வெளியிட்டார்.
மேலும் உயிரியல் பூங்காக்களில் சிறப்பாக பணியாற்றிய ஊழியர்களுக்கு அமைச்சர், பரனி மித்ரா விருதுகளையும் வழங்கினார். சிறந்த இயக்குனர்/ பொறுப்பாளர், கால்நடை மருத்துவர், கல்வியாளர், மற்றும் வனவிலங்கு பாதுகாவலர் ஆகிய பிரிவுகளில் இந்த விருதுகள் வழங்கப்பட்டன.
நிகழ்ச்சியின்போது பள்ளி மாணவ மாணவிகளுடன் கலந்துரையாடிய அமைச்சர் பிரகாஷ் ஜவடேகர், அனைவரும் ஒன்றிணைந்து நாட்டின் வன உயிரினங்களை பாதுகாக்க வேண்டும் என்று கேட்டுக் கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1661727
(Visitor Counter : 176
பிரதமர் அலுவலகம்
ஸ்ரீ அரவிந்தரின் 150-வது பிறந்தநாளை நினைவுகூரும் நிகழ்ச்சியில் பிரதமர் டிசம்பர் 13-ம் தேதி பங்கேற்கிறார்
ஸ்ரீ அரவிந்தருக்கு பெருமை சேர்க்கும் வகையில் நாணயம் மற்றும் நினைவு தபால் தலையை பிரதமர் வெளியிடுகிறார்
பிரதமர் திரு நரேந்திர மோடி, ஸ்ரீ அரவிந்தரின் 150-வது பிறந்தநாளை முன்னிட்டு அவரை நினைவுகூரும் நிகழ்ச்சியில், டிசம்பர் 13 ம் தேதி மாலை 5 மணிக்கு காணொலிக் காட்சி மூலம் பங்கேற்கிறார். 75-வது விடுதலைப் பெருவிழாவின் ஒரு பகுதியாக புதுச்சேரி கம்பன் கலை சங்கம் சார்பில் நடைபெறும் இந்த நிகழ்ச்சியில், ஸ்ரீ அரவிந்தருக்கு பெருமை சேர்க்கும் வகையில், நாணயம் மற்றும் நினைவு தபால் தலையை பிரதமர் வெளியிடுகிறார். நாடு முழுவதும் ஸ்ரீ அரவிந்தரைப் பின்பற்றுபவர்கள் பங்கேற்கும் இந்த நிகழ்ச்சியில், அவர் உரையாற்றவுள்ளார்.
1872-ம் ஆண்டு ஆகஸ்ட் 15 ஆம் தேதி பிறந்த ஸ்ரீ அரவிந்தர், இந்தியாவின் சுதந்திரப் போராட்டத்தில் தொலைநோக்கு பார்வையுடன் நிலையான பங்களிப்பை அளித்தார். இந்தியாவின் மக்கள், கலாச்சாரம் மற்றும் சாதனைகளின் புகழ்பெற்ற வரலாற்றைக் கொண்டாடும் விதமாக, விடுதலையின் 75-ஆம் ஆண்டைக் குறிக்கும் அமிர்தப் பெருவிழா கொண்டாடப்படும் இந்த தருணத்தில், ஸ்ரீ அரவிந்தரின் 150- வது பிறந்த ஆண்டும் கொண்டாடப்படுகிறது. இதையொட்டி நாட்டின் பல பகுதிகளில் ஆண்டு முழுவதும் நிகழ்ச்சிகளுக்கு ஏற்பாடு செய்யப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவின் மொத்த கொவிட் தடுப்பூசிகளின் எண்ணிக்கை: 33.57 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 33.57 கோடியைக் கடந்தது. இன்று காலை ஏழு மணிக்குக் கிடைத்த முதற்கட்ட தகவலின்படி, மொத்தம் 44,75,791 முகாம்களில் 33,57,16,019 தடுப்பூசிகள் போடப்பட்டுள்ளன. கடந்த 24 மணி நேரத்தில் 27,60,345 தடுப்பூசிகள் செலுத்தப்பட்டுள்ளன.
இந்தியாவில் கடந்த 24 மணி நேரத்தில் 48,786 பேர் புதிதாகப் பாதிக்கப்பட்டுள்ளனர். இதையடுத்து, தொடர்ந்து நான்காவது நாளாக அன்றாட புதிய பாதிப்புகள் 50,000-க்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கை 5,23,257 ஆகக் குறைந்துள்ளது. இது, நாட்டின் மொத்த பாதிப்பில் வெறும் 1.72 சதவீதமாகும்.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 13,807 சரிந்துள்ளது.
தொடர்ந்து 49-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 61,588 பேர் குணமடைந்தனர்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 12,802 பேர் குணமடைந்தனர்.
இதுவரை மொத்தம் 2,94,88,918 பேர் கொவிட்-19 தொற்றிலிருந்து குணமடைந்துள்ளனர்.
இதன்படி குணமடைந்தவர்களின் விழுக்காடு 96.97 சதவீதமாக அதிகரித்துள்ளது.
கடந்த 24 மணி நேரத்தில் 19,21,450 பரிசோதனைகளும், இந்தியாவில் இதுவரை மொத்தம் 41,20,21,494 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.64 சதவீதமாகவும், தினசரி தொற்று உறுதி விகிதம் 2.54 சதவீதமாகவும் இன்று பதிவாகியுள்ளது. தொடர்ந்து 24 நாட்களாக இந்த எண்ணிக்கை 5 சதவீதத்திற்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1731792
------
(
பிரதமர் அலுவலகம்
நூறாவது விவசாயிகள் ரயிலை டிசம்பர் 28 அன்று பிரதமர் துவக்கி வைக்கிறார்
நூறாவது விவசாயிகள் ரயிலை வரும் டிசம்பர் 28 அன்று பிரதமர் திரு நரேந்திர மோடி துவக்கி வைக்கிறார். மகாராஷ்டிராவில் உள்ள சங்கோலாவில் இருந்து மேற்கு வங்கத்தில் உள்ள ஷாலிமார் வரை செல்லவிருக்கும் இந்த ரயிலை டிசம்பர் 28 அன்று மாலை நான்கு முப்பது மணிக்கு காணொலி மூலம் பிரதமர் துவக்கி வைக்கிறார். மத்திய அமைச்சர்கள் திரு. நரேந்திர சிங் தோமர் மற்றும் திரு. பியூஷ் கோயல் ஆகியோர் இதில் பங்கேற்பார்கள்.
காலிஃப்ளவர், குடைமிளகாய், முட்டைகோஸ், முருங்கைக்காய், பச்சை மிளகாய், வெங்காயம் உள்ளிட்ட காய்கறிகளையும், திராட்சை, ஆரஞ்சு, அன்னாசி, வாழை, ஆப்பிள் உள்ளிட்ட பழங்களையும் எடுத்து செல்லும் வகையில் பல பொருள் சேவையாக இது விளங்கும். எந்த அளவில் பொருள்கள் இருந்தாலும் அவற்றை இந்த வழித்தடத்தில் உள்ள அனைத்து நிறுத்தங்களிலும் ஏற்றலாம், இறக்கலாம். பழங்கள் மற்றும் காய்கறிகளின் போக்குவரத்துக்கு 50 சதவீத மானியத்தை இந்திய அரசு வழங்குகிறது.
விவசாயிகள் ரயிலைப் பற்றி
தேவ்லாலி-தனபூர் இடையே முதல் விவசாயிகள் ரயில் 2020 ஆகஸ்டு 7-ஆம் தேதியன்று கொடியசைத்துத் துவக்கி வைக்கப்பட்டது. அதன் சேவை பின்னர் முசாப்பூர் வரை நீட்டிக்கப்பட்டது. விவசாயிகளிடம் இருந்து கிடைத்த நல்ல வரவேற்பின் பலனாக வாரம் இரண்டு முறை என இருந்த ரயில் சேவை மூன்று முறையாக அதிகரிக்கப்பட்டது.
வேளாண் விளைபொருள்களை நாடு முழுவதும் வேகமாக எடுத்துச் செல்வதற்கு விவசாயிகள் ரயில் பெரிதும் பங்காற்றுகிறது. அழுகக்கூடிய பொருள்களின் விநியோகத்தை இது எளிமையாக்குகிறது.
------
(
பிரதமர் அலுவலகம்
தேஜு விமான நிலைய மேம்பாட்டுப் பணிகளுக்கு பிரதமர் வரவேற்பு
தேஜு விமான நிலையத்தில் புதிதாக உருவாக்கப்பட்ட உள்கட்டமைப்புப் பணிகளை பிரதமர் திரு நரேந்திர மோடி வரவேற்றார். இதனை மத்திய அமைச்சர் திரு ஜோதிராதித்யா எம். சிந்தியா இன்று திறந்து வைத்தார்.
"2022 நவம்பரில் மாண்புமிகு பிரதமர் திரு நரேந்திர மோடி @narendramodi அவர்களால் டோனி போலோ விமான நிலையம் திறந்து வைக்கப்பட்ட பின்னர், தேஜு விமான நிலையத்தை தரம் உயர்த்தும் பணிகள் மேற்கொள்ளப்பட்டன, நமது மாநிலத்தின் இணைப்பை மேம்படுத்துவதற்கான குறிப்பிடத்தக்க மைல்கல்” என்று எக்ஸ் சமூக ஊடகத் தளத்தில் அருணாச்சலப் பிரதேச முதலமைச்சர் திரு பேமா காண்டு தெரிவித்தார். இதற்கு பதில் அளித்த பிரதமர் கூறியதாவது:
"அருணாச்சலப் பிரதேசம் மற்றும் ஒட்டுமொத்த வடகிழக்குப் பகுதிகளுக்கும் இணைப்புக்கான ஒரு அற்புதமான செய்தி."
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆண்டு இறுதி கண்ணோட்டம் மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் கடந்த ஆறு ஆண்டுகளில், பல கொள்கை முடிவுகளை எடுத்துள்ளது. மக்களின் நலனுக்காக பல நடவடிக்கைகளை சாலைப் போக்குவரத்து அமைச்சகம் தொடர்ந்து மேற்கொண்டு வருகிறது.
மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் இந்த ஆண்டில் மேற்கொண்ட பணிகளின் முக்கியமான அம்சங்கள்:2019-20ஆம் ஆண்டில், 10,237 கி.மீ தூரத்துக்கு சாலைகள் போடப்பட்டுள்ளன.தொடர் முயற்சிகள் காரணமாக தேசிய நெடுஞ்சாலையின் தூரம் கடந்த 2014ஆம் ஆண்டில் 91,287 கி.மீ லிருந்து 2020 டிசம்பர் 20 வரை 1,36,155 கி.மீ தூரமாக அதிகரிக்கப்பட்டுள்ளன.2020-21ஆம் ஆண்டில்  6,207 கி.மீ தூரம் நெடுஞ்சாலைகள் அமைக்கப்பட்டுள்ளன.அடுத்த ஐந்து ஆண்டுகளில் 60,000 கி.மீ தூரத்துக்கும் கூடுதலாக தேசிய நெடுஞ்சாலையை மேம்படுத்த சாலைப் போக்குவரத்து அமைச்சகம் திட்டமிட்டுள்ளது.100 சுற்றுலாத் தளங்களில் சாலைகள் இணைப்பை மேம்படுத்தவும், 45 நகரங்களில் பைபாஸ் சாலைகள் அமைக்கவும் திட்டமிடப்பட்டுள்ளது.அமைச்சகத்தின் செலவு கடந்த 2013-14ஆம் ஆண்டில் ரூ.33,745 கோடியிலிருந்து 2019-20ஆம் ஆண்டில் ரூ.1.50,841 கோடியாக அதிகரித்துள்ளது.2019-20ஆம் ஆண்டில் ரூ.21,926 கோடி தனியார் முதலீடு ஈர்க்கப்பட்டுள்ளது. இந்தாண்டில் நவம்பர் வரை ரூ.8,186 கோடி தனியார் முதலீடு பெறப்பட்டுள்ளது.நாட்டில் தடையற்ற சரக்குப் போக்குவரத்தை உறுதி செய்ய பன்முக மாதிரி சரக்குப் போக்குவரத்துப் பூங்காங்கள் பாரத்மாலா பரியோஜனா திட்டத்தின் கீழ் அமைக்க பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது. அதன் படி 35, பன்முக மாதிரி சரக்குப் போக்குவரத்துப் பூங்காக்கள் நாடு முழுவதும் பல இடங்களில் அமைக்கப்படுகின்றன. இங்கு சரக்குக் கிடங்குகள், குளிர்பதனக் கிடங்குகள், மிகப் பெரிய சரக்கு முனையங்கள் உட்பட பல வசதிகள் இருக்கும். இதற்கு என்எச்எல்எம்எல் என்ற தனி நிறுவனம் அமைக்கப்படுகிறது.பாரத்மாலா பரியோஜனா திட்டத்தின் ஒரு பகுதியாக பிரத்யேக தேசிய நெடுஞ்சாலை இணைப்புகள் ஏற்படுத்தப்படுகின்றன.சுங்கச்சாவடி இயக்குவதை மாற்றும் முறை மூலம் அடுத்த ஐந்து ஆண்டுகளில், தேசிய நெடுஞ்சாலைத் திட்டங்களுக்கு ரூ. 1 இலட்சம் கோடி திரட்ட இந்திய தேசிய நெடுஞ்சாலை ஆணையம் திட்டமிட்டுள்ளது.இந்திய தேசிய நெடுஞ்சாலை ஆணையத்தின் வருவாயை அதிகரிக்க கட்டமைப்பு முதலீடு அமைப்பை ஏற்படுத்த மத்திய அமைச்சரவை ஒப்புதல் அளித்துள்ளது.மோட்டார் வாகனச் சட்ட விதிமுறைகளைப் பின்பற்ற வாகன், சாரதி என்ற இரண்டு அமைப்புகள் சாலைப் போக்குவரத்து அமைச்சகத்தில் உருவாக்கப்பட்டன. இது நாடு முழுவதும் பயன்படுத்தப்படுகிறது. வாகனப் பதிவு, அனுமதி, ஓட்டுநர் உரிமம் போன்ற பல பணிகள் இதன் மூலம் மேற்கொள்ளப்படுகின்றன. இந்த முறையானது, 33 மாநிலங்கள்/ யூனியன் பிரதேசங்களில் அமல்படுத்தப்பட்டுள்ளது.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1684574
உள்நாட்டு விமானப் போக்குவரத்து அமைச்சகம்
உள்நாட்டு விமான சேவை மீண்டும் தொடங்கப்பட்டதிலிருந்து ஒரு கோடிக்கும் அதிகமானோர் பயணித்துள்ளனர்
2020 மே 25 அன்று உள்நாட்டு விமான சேவைகள் மீண்டும் தொடங்கப்பட்டதிலிருந்து ஒரு கோடிக்கும் அதிகமானோர் பயணித்துள்ளனர்.
இந்த தகவலை விமான போக்குவரத்து இணை அமைச்சர் திரு ஹர்தீப் சிங் புரி தெரிவித்துள்ளார். விமான சேவைகள் மீண்டும் தொடங்கப்பட்டதிலிருந்து 1,08,210 விமானங்கள் இயக்கப்பட்டதாகவும், அதில் ஒரு கோடிக்கும் அதிகமான பயணிகள் பயணித்ததாகவும் அவர் தெரிவித்துள்ளார்.
உள்நாட்டு விமான போக்குவரத்து கொவிட்டுக்கு முந்தைய காலகட்டத்தை நோக்கி சென்று கொண்டிருப்பதாக தெரிவித்த அமைச்சர், தற்சார்பு இந்தியாவை உருவாக்குவதற்கான பயணத்தில் இந்த மைல்கல்லை அடைந்ததற்காக பங்குதாரர்கள் அனைவருக்கும் வாழ்த்து தெரிவித்தார்.
கொரோனா வைரஸ் பரவலை கட்டுப்படுத்துவதற்காக உள்நாட்டு விமான போக்குவரத்து சேவைகள் 2020 மார்ச் 25 அன்று நிறுத்தப்பட்டன. இரண்டு மாதங்களுக்குப் பிறகு, அதாவது 2020 மே 25 அன்று, விமான சேவைகள் மீண்டும் தொடங்கின.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1659001
மத்திய அமைச்சரவை
இந்தியா பிலிப்பைன்ஸ் இடையே வேளாண்மை மற்றும் அதுசார்ந்த துறைகளில் புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியா பிலிப்பைன்ஸ் இடையே வேளாண்மை மற்றும் அதுசார்ந்த துறைகளில் புரிந்துணர்வு ஒப்பந்தத்திற்கு பிரதமர் நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டுள்ளது. இந்த ஒப்பந்தம் இருநாடுகளுக்கு இடையே இருதரப்பு வேளாண்துறைகளில் ஒத்துழைப்புக்கு வகை செய்யும். அத்துடன் இருநாடுகளுக்கும் பரஸ்பரம் பலன் அளிக்கும்.
இரு நாடுகளுக்கு இடையே சிறந்த வேளாண்துறைசார்ந்த நடைமுறைகளை புரிந்துகொண்டு மேம்படுத்தவும், சிறந்த உற்பத்தி மற்றும் சந்தை அணுகுமுறைக்கும் வழியேற்படுத்தும்.
அரிசி உற்பத்தி, பதப்படுத்துதல், பல்வேறு பயிர்கள் சாகுபடி முறைகள், உலர் நில சாகுபடி, இயற்கைசார்ந்த மாசற்ற பயோ ஆர்கானிக் விவசாயம், நில மற்றும் நீர் சேமிப்பு மேலாண்மை நில வளம், பட்டுப்புழு வளர்ப்பு, வேளாண் காடுகள், கால்நடைகள் மேம்பாட்டுக்கும் இந்த புரிந்துணர்வு ஒப்பந்தம் ஒத்துழைப்பு வழங்கும்.
இருநாடுகளை சேர்ந்த சம எண்ணிக்கையிலான பிரதிநிதிகள் அடங்கிய கூட்டு செயல்குழுவை அமைக்கவும் புரிந்துணர்வு ஒப்பந்தம் வகை செய்கிறது. இந்த கூட்டுக்குழு இரண்டு ஆண்டுகளுக்கு ஒருமுறை இந்தியா, பிலிப்பைன்ஸ் நாடுகளில் மாறி மாறி கூடி விவாதிக்கும்.
பாதுகாப்பு அமைச்சகம்
கொல்கத்தாவில் தயாரான ‘ஹிம்கிரி’ போர்க் கப்பல் தொடக்கம்
கொல்கத்தா கப்பல் கட்டும் தளத்தில் தயாரிக்கப்பட்ட ‘ஹிம்கிரி’ என்ற போர்க்கப்பல் இன்று தண்ணீரில் இறக்கி தொடங்கி வைக்கப்பட்டது.
கடற்படை பயன்பாட்டுக்காக 17ஏ திட்டத்தின் கீழ் 7 நவீன போர்க்கப்பல்களை உள்நாட்டில் தயாரிக்க முடிவு செய்யப்பட்டது. இவற்றில் 4 கப்பல்களை மும்பை மசகான் கப்பல் கட்டும் தளத்திலும், 3 கப்பல்களை கொல்கத்தாவில் உள்ள கார்டன் ரீச் ஷிப் பில்டர்ஸ் அண்ட் இன்ஜினியர்ஸ் லிமிடெட்  கப்பல் கட்டும் தளத்திலும் தயாரிக்க ஆர்டர் கொடுக்கப்பட்டது.
எதிரிகளின் ரேடாரில் சிக்காத தொழில்நுட்பத்துடன் இந்த போர்க்கப்பல்கள் உருவாக்கப்படுகின்றன.
கொல்கத்தா ஜிஎஸ்எஸ்இ கப்பல் கட்டும் தளத்தில் தயாரிக்கப்பட்ட முதல் கப்பல், ‘ஹிம்கிரி‘, ஹூக்ளி நதியில் இன்று 13.35 மணிக்கு இறக்கப்பட்டு தொடங்கி வைக்கப்பட்டது. இந்நிகழ்ச்சியில் முப்படை தலைமை தளபதி ஜெனரல் பிபின் ராவத் தலைமை விருந்தினராக கலந்து கொண்டார். அவரது மனைவி திருமதி மதுலிகா ராவத், கடற்படை பாரம்பரியப்படி, கப்பலை தொடங்கி வைத்தார்.
இந்த கப்பல் தயாரிப்பில் பயன்படுத்தப்படும் 80 சதவீத உபகரணங்கள் உள்நாட்டு நிறுவனங்களிடம் வாங்கப்படுபவை. இதன் மூலம் 2,000-க்கும் மேற்பட்ட இந்திய நிறுவனங்கள், சிறு, குறு, நடுத்தர நிறுவனங்களில் வேலை வாய்ப்பு உருவாகியுள்ளது.
தண்ணீரில் இறக்கப்பட்டுள்ள இந்த ஹிம்கிரி கப்பலில், உள் கட்டமைப்பு பணிகள், ஆயுதங்கள், நவீன கருவிகள் பொருத்தப்பட்டு 2023-ம் ஆண்டு ஆகஸ்ட் மாதம் டெலிவரி செய்யப்படும். அதன்பின் இந்த போர்க்கப்பல் கடற்படையில் இணைக்கப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1680561
-----
(Visitor Counter : 202
சுற்றுச்சூழல் மற்றும் வனத்துறை அமைச்சகம்
கடலோர ஒழுங்குமுறை மண்டலத்திற்கான புதிய வரைவை சுற்றுச்சூழல் அமைச்சகம் வெளியிட்டுள்ளது
மத்திய சுற்றுச்சூழல், வனம் மற்றும் பருவநிலை மாற்ற அமைச்சகம் கடலோர ஒழுங்குமுறை மண்டல அறிவிக்கை 2018 என்னும் புதிய வரைவு என்னும் அறிக்கையை வகுத்துள்ளது. இந்த வரைவு அறிவிக்கை அமைச்சகத்தின் வலைதளத்தில் 2018 ஏப்ரல் 18 ஆம் தேதி பதிவேற்றப்பட்டுள்ளது. இந்த வரைவு அறிவிக்கை குறித்த பொதுமக்களின் கருத்துக்கள் 60 நாட்களுக்குள் வரவேற்கப்படுகின்றன.
2011 ஆம் ஆண்டு வகுக்கப்பட்ட கடலோர ஒழுங்குமுறை மண்டல அறிவிக்கை மாற்றியமைக்கப்பட்டு மாநிலங்கள் மற்றும் யூனியன் பிரதேசங்களால் மேம்படுத்தப்பட்டு 2018 வரைவு அறிக்கையில் சில தளர்வுகள் மற்றும் திருத்தங்கள் கொண்டு வர உத்தேசிக்கப்பட்டுள்ளது. எனினும் இந்த திருத்தங்கள் சம்பந்தப்பட்ட கடலோர மண்டல மேலாண்மை திட்டத்தில் செயல்முறைக்கு வரும். 2018 அறிவிக்கைக்கு சுற்றுச்சூழல் அமைச்சகம் ஒப்புதல் வழங்கியுள்ளது.
இதன்படி டாக்டர் ஷைலேஷ் நாயக் தலைமையில் அமைச்சகம் ஒரு குழுவை அமைத்துள்ளது. 2011 அறிவிக்கையில் உரிய மாற்றங்களை பரிந்துரைக்க பல்வேறு பிரிவினர் மற்றும் கடலோர மாநிலங்கள் மற்றும் யூனியன் பிரதேசங்களில் பல்வேறு பிரச்சனைகளை இந்தக் குழு ஆய்வு செய்யும். 2018 வரைவு அறிவிக்கையில் முக்கிய அம்சங்கள் மற்றும் 2011 அறிவிக்கையில் மாற்றங்களை அறிய www.pib.nic.in என்ற இணையதளத்தை காணவும்.
(Visitor Counter : 96